Document ID: /roh_data/filtered/swiss_laws_in_ROH.jsonl.gz/337

815.500

Ordinaziun davart il servetsch cunter donns

dals 27-10-1998 (versiun dals 01-01-2005)

sa basond sin l'art. 49 al. 1 da la lescha federala davart la protecziun da las auas (LPA)   dals   24 da   schaner   19911),   sin   l'art. 59   da   la   lescha   federala   davart   la protecziun da l'ambient (lescha da protecziun da l'ambient, LPAmb) dals 7 d'october 19832), sin l'art. 29 al. 4 da la lescha introductiva tar la lescha  federala  davart  la protecziun da las auas (lescha chantunala davart la protecziun da las auas, LCPA)

dals 8 da zercladur 19973) sco er sin l'art. 52 al. 2 da l'ordinaziun davart la polizia da fieu ed ils fatgs da pumpiers en il chantun Grischun dals 30 da settember 19704) *

relaschada da la regenza ils 27 d'october 1998

1. Intent ed organisaziun

Intent

Art.  1 * 1 L'ordinaziun regla las incumbensa, l'organisaziun e la finanziaziun dal servetsch cunter donns (dustanza d'ieli e da chemia).

Persunas participadas, incumbensas

Art.  2 * 1 Il servetsch cunter donns vegn prestà da la polizia chantunala, dals pumpiers, dals inspecturs da pumpiers, da las cussegliadras e dals cussegliaders spezialisads e da l'uffizi per la natira e l'ambient.

2 Las   persunas   e   las   organisaziuns   participadas   ston   –   en   cas   ch'i   mitschan substanzas ed organissems che pericliteschan l'ambient – prender mesiras adattadas per cumbatter ils privels per ils umans e per l'ambient sco er per constatar e per reparar ils donns.

1) CS 814.20 2) CS 814.01 3) DG 815.100 4) ussa art. 52 al. 1, DG 838.100 * tabellas da las modificaziuns a la fin dal relasch

1

815.500

Organisaziun

Art.  3 * 1 L'uffizi da polizia da fieu procura per la planisaziun e per la preparaziun da las mesiras preventivas sco er da las mesiras per dumagnar cas da donn cun substanzas ed organissems che pericliteschan l'ambient. L'uffizi per la natira e l'ambient sto vegnir   consultà.   Resalvada   resta   l'execuziun   da   l'ordinaziun   davart   la   protecziun cunter incaps relevants.

2 L'uffizi per la natira e l'ambient cusseglia l'uffizi da polizia da fieu en dumondas tecnic-professiunalas ed organisatoricas.

3 L'uffizi per la natira e l'ambient maina in servetsch da pichet.

Art.  4 *

…

Basas

Art.  5 * 1 Las basas chantunalas dals servetschs cunter donns per la dustanza d'ieli e per la dustanza   da   chemia   vegnan   installadas,   e   quai   sa   basond   sin   in   contract   tranter l'uffizi da polizia da fieu ed ils purtaders (p.ex. la vischnanca, la corporaziun da vischnancas, il manaschi).

2 L'uffizi   da   polizia   da   fieu   fixescha   il   sectur   d'acziun,   las   incumbensas   e l'equipament da las basas.

3 L'acziun, l'equipament, la scolaziun e l'indemnisaziun da las basas vegnan reglads tras in contract tranter l'uffizi da polizia da fieu ed ils purtaders da las basas.

Art.  6 *

…

2. Equipament e scolaziun

Art.  7 * 1 L'uffizi da polizia da fieu relascha las directivas necessarias per l'equipament.

Directivas per l'equipament

Equipament dals pumpiers

Art.  8 * 1 Ils   pumpiers   ston   acquistar   l'equipament   necessari   che   correspunda   a   lur incumbensa, e quai sin donn e cust da lur purtaders.

2 L'uffizi da polizia da fieu po ordinar che l'equipament necessari vegnia acquistà. *

Equipament da las basas

Art.  9 1 L'uffizi   da   polizia   da   fieu   metta   a   disposiziun   l'equipament   (vehichels   per   il servetsch cunter donns ed il material tecnic) per las basas. * 2 El   paja   als   purtaders   da   las   basas   indemnisaziuns   per   mantegnair   l'equipament tenor contract. *

2

815.500

3 Ils purtaders da las basas mettan a disposiziun – cunter ina indemnisaziun adequata – ils edifizis necessaris per metter sut tetg l'equipament assegnà. * 4 Els èn responsabels per tegnair en salv accuratamain tut l'equipament.

Scolaziun dals pumpiers

Art.  10 * 1 La scolaziun fundamentala dal cader e da las equipas da la basa succeda tras l'uffizi da polizia da fieu en collavuraziun cun l'uffizi per la natira e l'ambient. L'uffizi da polizia da fieu porta ils custs.

2 La scolaziun da las equipas per il servetsch da pumpiers general è chaussa dal commando da pumpiers cumpetent.

3 L'uffizi   da   polizia   da   fieu   paja   indemnisaziuns   als   purtaders   da   basas   per   la furmaziun supplementara dals pumpiers.

4 Il   program   per   la   furmaziun   supplementara   sto   vegnir   preschentà   a   l'uffizi   da polizia da fieu per l'approvaziun ensemen cun il program general.

Art.  11 *

…

3. Mesiras en cas da donn

Annunzia, infurmaziun

Art.  12 1 Cas   da   donn   ston   vegnir   annunziads   immediatamain   a   la   centrala   d'alarm   e d'acziuns   (CAA)   da   la   polizia   chantunala.   Quella   spedescha   vinavant   l'annunzia tenor il schema d'annunzia.

2 L'uffizi per la natira e l'ambient decida sch'el sto eventualmain spedir vinavant l'annunzia a communitads pertutgadas. * 3 L'uffizi per la natira e l'ambient infurmescha la publicitad davart il cas da donn e davart   las   mesiras   prendidas.   L'orientaziun   succeda   per   regla   tras   la   polizia chantunala cun ina communicaziun en scrit a las medias. *

Mesiras

Art.  13 1 Tar   in   cas   da   donn   prendan   ils   pumpiers   las   emprimas   mesiras   da   defensiun necessarias en lur sectur d'acziun ed en il rom da lur pussaivladads.

2 Sch'ils pumpiers na dumognan betg immediatamain cun agens meds il cas da donn, sto il cumandant dal lieu da donnegiament dumandar agid tar la basa cumpetenta.

3 Il   cumandant   dal   lieu   da   donnegiament   e   l'uffizi   per   la   natira   e   l'ambient   pon clamar ulteriuras forzas spezialisadas e forzas d'agid. *

3

815.500

Intervenziuns en possess ester

Art.  14 * 1 Per   realisar   las   mesiras   necessarias   han   las   persunas   participadas   al   servetsch cunter donns ed a las organisaziuns il dretg d'intervegnir en possess ester tant sco che quai è necessari. Ils interess da las persunas pertutgadas ston vegnir resguardads tant sco pussaivel.

Rapport

Art.  15 1 Davart l'andament d'ina acziun dal servetsch cunter donns sto il cumandant dal lieu da donnegiament far in rapport d'acziun entaifer diesch dis per mauns da l'uffizi da polizia da fieu.

2 L'uffizi da polizia da fieu spedescha immediatamain vinavant il rapport a l'uffizi per la natira e l'ambient. *

Reparatura dal donn

Art.  16 1 L'uffizi per la natira e l'ambient procura per il scleriment e per la reparatura dals donns consecutivs. El ordinescha las mesiras necessarias. * 2 Obligà da reparar ils donns consecutivs è da princip la proprietaria u il proprietari da l'indriz u dal stabiliment che ha effectuà il donn, u tgi che ha chaschunà il donn.

3 Sche quellas u quels ch'èn obligads n'èn betg abels u na vulan betg realisar las mesiras ordinadas, lascha l'uffizi per la natira e l'ambient far las mesiras sin lur custs. *

4. Purtar ils custs

Indemnisaziun dals custs tras il chantun

Art.  17 * 1 Ils custs che vegnan chaschunads tar ils pumpiers e tar terzas persunas engaschadas en connex cun in cas da donn ston vegnir inoltrads cun ils quints detagliads a l'uffizi per   la   natira   e   l'ambient.   Sin   fundament   da   questa   facturaziun   vegnan   ils   custs indemnisads dal chantun tenor las tariffas da l'agiunta 1 respectivamain tenor las expensas. Il pajament succeda tras l'uffizi per la natira e l'ambient.

Purtada dals custs tras la chaschunadra u tras il chaschunader

Art.  18 1 A   las   chaschunadras   ed   als   chaschunaders   adossescha   l'uffizi   per   la   natira   e l'ambient tras disposiziun tut ils custs per las mesiras che las autoritads han prendì per cumbatter in privel che smanatscha directamain per l'ambient e per las auas sco er per constatar e reparar in donn. * 2 En quest connex sa tracti spezialmain dals custs per:

a)

l'acziun   dals   pumpiers,   dal   servetsch   da   pichet,   da   persunal   chantunal   e communal sco er da terzas persunas engaschadas;

material da diever;

b)

4

815.500

c)

d)

e)

f)

l'acziun, per la reparaziun e per il remplazzament da material;

la retschertga d'influenzas che smanatschan u ch'èn succedidas (mesiraziuns, provas, analisas, expertisas);

la reparaziun dal disturbi respectivamain per il restabiliment dal stadi tenor la polizia;

las pretensiuns d'indemnisaziun tar intervenziuns necessarias en possess ester.

Dimensiun dals custs

Art.  19 1 Ils   custs   vegnan   calculads   tenor   las   tariffas   da   l'agiunta 2.   Ulteriurs   custs   che resultan vegnan mess a quint tenor las expensas.

2 L'uffizi per la natira e l'ambient è autorisà d'augmentar las tariffas da l'agiunta 1 confurm a la chareschia per maximalmain 20 pertschient. * 3 Per tut las prestaziuns da terzas persunas (quints da terzas persunas) vegn incassà in supplement administrativ da 5 pertschient. *

5. Disposiziuns finalas

Entrada en vigur, aboliziun dal dretg vertent

Art.  20 1 Questa ordinaziun entra en vigur il 1. da december 1998.

2 Per quest termin vegnan abolidas l'ordinaziun davart il servetsch cunter donns dals 6 da fanadur 19875) sco er l'urden da taxas per il servetsch cunter donns dals 29 da mars 19936).

5) CUL 1987, 1819 e CUL 1996, 3571 6) CUL 1993, 2731

5

815.500

Tabella da las modificaziuns - tenor conclus

Conclus 27-10-1998 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004

Entrada en vigur 01-12-1998 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005

Element relasch ingress Art. 1 Art. 2 Art. 3 Art. 4 Art. 5 Art. 6 Art. 7 Art. 8 Art. 8 al. 2 Art. 9 al. 1 Art. 9 al. 2 Art. 9 al. 3 Art. 10 Art. 11 Art. 12 al. 2 Art. 12 al. 3 Art. 13 al. 3 Art. 14 Art. 15 al. 2 Art. 16 al. 1 Art. 16 al. 3 Art. 17 Art. 18 al. 1 Art. 19 al. 2 Art. 19 al. 3

Modificaziun emprima versiun midada revisiun totala revisiun totala revisiun totala aboliziun revisiun totala aboliziun revisiun totala revisiun totala integraziun midada midada midada revisiun totala aboliziun midada midada midada revisiun totala midada midada midada revisiun totala midada midada integraziun

Publicaziun en la CUL - - - - - - - - - - - - - - - - - - - - - - - - - - 
6

Tabella da las modificaziuns - tenor element

Element relasch ingress Art. 1 Art. 2 Art. 3 Art. 4 Art. 5 Art. 6 Art. 7 Art. 8 Art. 8 al. 2 Art. 9 al. 1 Art. 9 al. 2 Art. 9 al. 3 Art. 10 Art. 11 Art. 12 al. 2 Art. 12 al. 3 Art. 13 al. 3 Art. 14 Art. 15 al. 2 Art. 16 al. 1 Art. 16 al. 3 Art. 17 Art. 18 al. 1 Art. 19 al. 2 Art. 19 al. 3

Conclus 27-10-1998 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004 21-12-2004

Entrada en vigur 01-12-1998 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005 01-01-2005

Modificaziun emprima versiun midada revisiun totala revisiun totala revisiun totala aboliziun revisiun totala aboliziun revisiun totala revisiun totala integraziun midada midada midada revisiun totala aboliziun midada midada midada revisiun totala midada midada midada revisiun totala midada midada integraziun

815.500

Publicaziun en la CUL - - - - - - - - - - - - - - - - - - - - - - - - - - 
7

815.500-A1

Agiunta 1: Prestaziuns dal chantun per l'acziun dal servetsch cunter donns

(versiun dals 01-01-2005)

1.  Per  lavurs  dals  pumpiers  tar  cas  da  donn  vegnan  pajadas  als  purtaders  da  las basas  las  suandantas  indemnisaziuns  tenor  temp  da  lavur  per  persuna  (incl.

supplement da champagna e da ristga):

a)

b)  tar prestaziun da lavur ordaifer la vischnanca: 50 pertschient supplement sin

tar prestaziun da lavur entaifer la vischnanca: fr. 35.– per ura;

c)

la tariffa tenor la litera a;

tar  prestaziun  da  lavur  da  las  20.00  fin  las  6.00  sco  er  durant  sondas  e dumengias: 50 pertschient supplement sin la tariffa tenor la litera a.

2.  L'indemnisaziun  d'alimentaziun  sa  drizza  tenor  las  tariffas  da  l'ordinaziun

chantunala dal persunal e tenor sias disposiziuns executivas.

1

815.500-A2

Agiunta 2: Purtada dals custs tras la chaschunadra u tras il chaschunader

(versiun dals 01-01-2005)

1. Custs dal persunal

1.  Per  las  prestaziuns  da  lavur  e  per  l'alimentaziun  dals  pumpiers  vegnan  mess  a

quint minimalmain ils custs tenor l'agiunta 1 cifras 1 e 2.

2.  Per las prestaziuns da lavur dal persunal chantunal valan las tariffas da scuntrada tenor  il  conclus  da  la  regenza  davart  il  pretsch  custant  dal  chantun  per prestaziuns  spezialas  che  vala  mintgamai.  Per  las  expensas  valan  las  tariffas tenor  sias  disposiziuns tenor executivas  2).

l'ordinaziun  chantunala  dal  persunal 1)  e

2. Custs da material

Per l'acziun da vehichels dal servetsch cunter donns, per l'equipament e per l'ulteriur material vegnan mess a quint ils suandants custs:

3.  vehichels  da  las  basas  per  la  dustanza  da  chemia  (senza  manischunz  dal

vehichel)

a)

b)  per ura d'acziun

taxa fundamentala

fr. 1000.– fr. 250.–

4.  vehichels da las basas per la dustanza d'ieli (senza manischunz dal vehichel)

fr. 750.– fr. 185.–

taxa fundamentala

a)

b)  per ura d'acziun ...

5.

6.  vehichels a motor dals pumpiers tenor la tariffa dals purtaders dals pumpiers.

7.  Sch'i  vegn  mess  a  disposiziun  equipament  ed  ulteriur  material  sur  il  temp

d'acziun ordinari or, po vegnir mess a quint in supplement adequat.

8.  Il  nettegiament,  la  reparatura  u  il  remplazzament  da  l'equipament  e  d'ulteriur

material sco er il material da diever vegn mess a quint tenor las expensas.

1)  Ussa tenor la lescha chantunala dal persunal, DG 170.400 2)  DG 170.410

1